نجوى المالحي-كود كشفات خت سكينة كلامور البارح على الاسم لي اختارتو ختها لريسطو ديالها لي كانت كتوجد فيه قبل ما تشد في الحبس في قضية تكوين عصابة ابتزاز وتشهير في كونت “حمزة مون بيبي”. ريسطو سماتو “Aubergine” لي هي “دنجالة” وهو السمية لي كيعيروها بيها في الانترنت وكيوصفوها بأنها “زركة” و”سمرة” بحال دنجالة. وهاد الالقاب أو الأسماء لي كيتشهرو بيها مشاهير ولاو كيستغلوها ايجابيا باش يدخلو منها الفلوس. ولعل اخر وحدة دارت نفش القضية هي المليارديرة كايلي جينر، لي غنات البنتها “rise and shine”، وطلقات تريكوات مكتوبين فيهم الكلمة بعدما حقق فيديو في تطبيق “تيك توك”، مليار مشاهدة في نهار. وحاليا سكينة كلامور في سجن الوداية، وقضية حمزة مون بيبي مازال مستمرة وتحقيقات تقدر طيح وحدين آخرين، بعدما وصل عدد الضحايا لكثر من 40 واحد 
قضية حمزة مون بيبي.. سكينة كلامور سمات ريسطو ديالها بسمية لي كيعيروها بيها